Parandusettepanekud EA strateegiasse:

**Andre Sepp**

1. Täiendada punki 3.1 alalõiku "Valla finantsvõimekuse tagamiseks püstitatakse järgmised ülesanded:"
* Valla finantsvõimekuse parandamiseks tuleb analüüsida vallale kuuluvate maakinnistuste vajalikkust ja vallale mittevajalike tuleks võõrandada.
* Vallale kuluvatel kinnistutel, mis jäävad keskasula piirkonda tuleks vallal endal või koostöös arendajatega algatada detailplaneeringuid eluhoonete rajamiseks, eesmärgiga suurendada siinset maksumaksjate arvu.
* Tuleb aktiivselt kaasata EL 2022 - 2027 rahastusperioodi vahendeid oma arengukava tegevuste rahastamiseks-

**VALLAVALITSUS: NÕUS**

- Täiendatud EA strateegia punkti 3.1 alapunktiga järgmiselt: „Valla finantseerimisvõimekuse tõstmiseks analüüsitakse vallale kuuluvate maade perspektiive ning mittevajalik võõrandatakse“.

- Euroopa liidu Struktuurfondide vahendite kaasamise olulisus on strateegias märgitud kuid lisatud juurde täiendus „ 2021-2027 rahastusperioodil“

1. Tabel 4 „Rajatised, sh Raasiku Veetorn, keskväljak, Kalmistu“ on ettepanek täpsustada „Aruküla keskväljaku projekt.“

**VALLAVALITSUS: NÕUS**

Täpsustatud p 3.3 Tabel 4, lisatud sõna „Aruküla“

1. Lk 16 teede investeering 2022 on 0,6 milj, õige on 0,34 milj

**VALLAVALITSUS: NÕUS**

Viga oli lisainformatsiooni aastanumbrites: parandus sisse viidud.

1. Lk 22 on tekstis põhitegevuse tulem aastal 2022 erinev tabelist.

**VALLAVALITSUS: NÕUS**

Viga oli lisainformatsiooni aastanumbris: parandus sisse viidud.

**Lauri Betlem**

1. Korrigeerida punkti 3.5.1 alalõiku "Tulumaksueraldise prognoos" järgmiselt:
	1. Strateegiaperioodi rahva arvu prognoosimise aluseks võtta "Raasiku valla rahvastikuanalüüs ja -prognoos aastani 2040" (OÜ Cumulus Consulting Juuni 2022) ning sealsest dokumendist "Rändestsenaarium" kui kõige realistlikumalt teostuv.
	2. Strateegiaperioodi maksumaksjate arvu prognoosimise aluseks võtta eelnevas punktis mainitud rahva arvu prognoos. Eelnevate perioodide (elanikud/maksumaksjad) suhtarvu kasutades ning korrigeerides seda prognoositavate lisanduvate elanike maksumaksjaprofiliga, leida prognoositav maksumaksjate arv stateegiaperioodil.
	3. Vastavalt eelpoolmainitud kahele punktile korrigeerida maksulaekumiste prognoosi strateegiaperioodil.

**VALLAVALITSUS: EI OLE NÕUS**

Ei muuda tulumaksutulu arvestuse aluseid lähtuvalt OÜ Cumulus Consulting Juuni 2022 rahvastikuanalüüsist. Nimetatud uuring ei käsitle maksumaksjaid ja ei erista kolmes väljatoodud muutuse stsenaariumis realistlikumat. Küll aga on EA strateegia koostamise raames võrreldud nimetatud uuringu stsenaariume valla prognoosidega ja need ei ole omavahel vastuolus. Eelarvestrateegias on jäädud konservatiivseks ning mitte prognoositud vallale tulusid soovarengutele tuginedes.

1. Täiendada punkti 3.5.4 "Investeerimistegevus" järgmiselt:
	1. Tuua välja stateegiaperioodi prioriteetsed investeerimisvaldkonnad (max 3).
	2. Stateegiaperioodi prioriteetsed investeerimisvaldkonnad defineerida järgmiselt:
	3. 1. Investeeringud ÜVK projekti lõpule viimiseks
	4. 2. Investeeringud haridusasutuste laiendamiseks ning õpitingimuste parendamiseks
	5. 3. Investeeringud vallasisese kergliikluse soodustamiseks

**VALLAVALITSUS: OSALISELT NÕUS**

Eelarvestrateegia on arengukava elluviimise plaan, investeeringud eelarvestrateegiasse tulevad arengukavast. Valla arengukava kohaselt toimub ÜVK arendamine valdkondliku arengukava kohaselt, investeeringud teedesse sh uute projekteerimine Teehoiukava kohaselt. Täiendatud strateegia punkti 3.5.4 valla arengusuundade väljatoomisega (kergteed, haridusasutused ja ÜVK) ning lisatud Raven OÜ osakapitali suurendamise sihtotstarve (vt punkt 3.5.4 kollasega märgitud).

1. Korrigeerida Tabel 1 "Raasiku valla eelarvestrateegia aastani 2026" järgmiselt:
	1. Maksutulud - vastavalt ülaltoodud punktile 2.
	2. Põhivara müük - vastavalt ülaltoodud punktile 1.b. Seejuures: a) koostada vastavate kinnistute nimekiri ning b) koostada ekspertarvamusele tuginev prognoos võimalikest palneeringutest ning nende realiseerimisel potentsiaalselt laekuvatest müügituludest.
	3. Põhivara soetus - vastavalt alltoodud punktis 5 toodud täiendavate investeerimistegevuste mõjule.
	4. Kohustuste võtmine/kohustuste tasumine - planeerida laenukohustused vastavalt tegelikule vajadusele (investeerimistegevusele). Vajadusel planeerida täiendavate kohustuste võtmine, arvestades seejuures, et võlakoormus ei kasvaks üle sedusega lubatud määra ning jääks stateegiaperioodi lõpus alla 65%. Stateegias näha ette olemasolevate laenulepingute refinantseerimine kui selleks on vajadus ja/või kui see on Vallale majanduslikult soodne.

**VALLAVALITSUS: EI OLE NÕUS**

Maksutulud: jätkame konservatiivsuse põhimõtet.

Põhivara müük – vallavalitsus tegeleb võimalike võõrandamisele minevate kinnistute väljaselgitamisega jooksvalt, kinnistute nimekirja, mida EA strateegiasse lisada, ei ole. Igal aastal konkreetse aasta eelarve koostamise ajaks selgitatakse välja võimalikud maamüügid ning arvestatakse prognoostuluga eelarves.

Kohustuste võtmine/tasumine: Olemasolevate laenude refinantseerimine ei ole aktuaalne, kuna kehtivad laenulepingud on soodsama intressiga kui täna pakutav intress. Laenuvõtmist on planeeritud strateegias vaid vajaduse piires ja seadusekohaselt.

1. Korrigeerida Tabel 2 "Raasiku valla eelarvestrateegia perioodi investeeringud" järgmiselt:
	1. Lisada täiendav projekt - "Raasiku aleviku ÜVK väljaehitus". Investeeringu maksumus (või Raveni omakapitali suurendamine) planeerida vastavalt Ravani poolt koostatud prognoosile ÜVK projekti elluviimiseks vajalike rahaliste vahendite osalt. Investeering ajatada mitmele aastale, seades eesmärgiks stateegiaperioodi lõpuks jõuda min. 80% valmiduseni.

**VALLAVALITSUS: EI OLE NÕUS**

Osakapitali suurendamine ei ole investeeringuobjekt, seega ei saa investeeringuobjektide nimekirja lisada, küll aga saab toetada ÜVK rajamist läbi Raven OÜ osakapitali suurendamise, mida on ka tehtud (sh 2023. aastale planeeritud strateegias 400 000 eur). Tiheasustuste kanaliseerimise olulisus on arengukavas ja EA strateegias välja toodud (lisatud EA strateegia punkti 3.5.4 ühe arengusuunana).

* 1. Lisada täiendav projekt - "Raasiku hariduslinnaku projekteerimine ja ehitus". Aastaks 2023 eelarvestada projekteerimiseks 150 TEUR. Aastatele 2024-2026 eelarvestada ehitusele 500 m2 x 2500 eur/m2 = 1,25 MEUR.

**VALLAVALITSUS: EI OLE NÕUS**

Investeeringuobjektid eelarvestrateegiasse tulevad arengukavast.

Lisada täiendav projeks - "Kergliiklusteede projekteerimine ja rajamine". Aastateks 2023-2024 eelarvestada projekteerimiseks 300 TEUR. Võttes aluseks eelduse, et rajamise omafinantseering on 50% ja toetuste arvelt finantseeritakse samuti 50%, eelarvestada aastatele 2024-2026 ehituse omafinantseering 20 km x 150 teur/km = 3 MEUR x 50% = 1,5 MEUR. (kokku seega objekte 20 km ulatuses, sellest suuremad: Raasiku vana surnuaed-Tõhelgi-Peningi; Kulli-Aruküla-Kalesi-Peningi; Männiku tee Arukülas)

**VALLAVALITSUS: OSALISELT NÕUS**

Eelarvestrateegias on objekt “Valla teede rekonstrueerimine“ – muudetud nimetus ümber objektiks „Teed (sh kergteed) ja tänavad“. Konkreetsed investeerimisobjektid Teehoiukavas. Kehtiva Teehoiukava kohaselt investeeringusummad EA-strateegias sees. Teehoiukava on värskendamisel, ettepanek lisada sellesse täiendavad vahendid 2023 ja 2024 aastatesse on edastatud Teehoiukava komisjoni.

Täiendatud strateegia punkti 3.5.4 valla arengusuundade väljatoomisega sh kergteed.

**Vallavalitsus**

Soovime täiendada investeeringuid kogusummas 170 tuhat eurot suurendades selle summaga nii saadavat sihtfinantseeringut kui ka investeeringu kulu investeeringute tabelis projekt nr 4 „Raasiku valla sport“. Raasiku valla Sport viib 2023 ellu kaks sihtfinantseeringuga (toetusega) investeeringut, kogusummas ca 270 tuhat eurot, millest 100 000 on valla omafinantseering ning millega eelarvestrateegias oli juba arvestatud. Lisaks täiendame investeeringurea selgitust: Raasiku aleviku pumptrack ja Aruküla staadioni jõulinnak (toetusprojektid, realiseerimine 2023. aastal).

Lisatud EA strateegia tabelitesse (Lisa 1 tabelid 1 ja 2) 2023. aastale põhivara soetuseks saadavale sihtfinantseerimisele 170 000 eurot ja Põhivara soetusesse 170 000 eurot.